Monotápokat akkor érdemes használni, ha valamilyen hiánytüneted lép fel, vagy meg kell bontanod a komplex makro vagy mikroelemes tápozást. Alap monotápok a vas, a foszfát, és a kálium, nitrát pótlása. A nono tápok úgy vannak kialakítva, hogy túlnyomó többségben csak egy elem szintjét emelik meg. Az akváriumi monotápok kiválasztásánál fontos figyelembe venni a növények tápanyagigényét. Ha például vasigényesebb növényeid vannak, és a koplexebb tápozás során nem jutnak elegendő vashoz, akkor ezt kiegészítő táp formájában adhatod a növényeknek. Aktív talajok és égetett agyag talajok esetén sokszor lép fel foszfát hiány, mert a talaj elnyeli a foszfátot, így mono foszfát segítségével tudod pótolni, hogy a megfelelő szintet érhesd el!